યાત્રા વઢવાણ ભક્તિનંદન સર્કલ ખાતે આવી પહોંચતા સંદિપ છત્રોલા, તેજસ પટેલ, પ્રતિક પટેલ, મહેશ પટેલ તેમજ સુરેન્દ્રનગર જિલ્લા પાટીદાર અનામત આંદોલન સમિતિના આગેવાનો, કન્વિનરો તેમજ પાટીદાર સમાજના યુવાનોએ યાત્રાનું સ્વાગત કરીને શહીદોને શ્રધ્ધાંજલી અર્પી હતી. 400 યુવાનો અને સાથે આવેલી યાત્રા દ્વારા ભક્તિનંદન સર્કલે સરદાર પટેલને ફૂલહાર કરીને જય સરદારનો નારો લગાવ્યો હતો. સોમવારે રાત્રે આ યાત્રા ધનશ્યામગઢ ગામે શહીદ સ્વ પંકજભાઈ ગોપાણીના નિવાસી સ્થાને આવી પહોંચી હતી રાત્રે સ્વ.પંકજભાઈ પટેલના આત્મા ને શાંતિ મળે તે માટે રામધૂનનુ આયોજન કરાયુ હતુ જેમા મોટી સંખ્યામાં ગામલોકો ઉપસ્થિત રહ્યા હતા ગુજરાતમા ૧૪ પાટીદારો શહિદ થતા તેની પ્રતિમાને પુષ્પાંજલિ અર્પણ કરવામાં આવી હતી.